Mies lyöttäytyi tyttöporukoihin kauppakeskuksessa Tampereella – hyväksikäytti 14-vuotiasta ja raiskasi vammaisen naisen kymmenen kertaa

Kahdeksantoistavuotias mies lyöttäytyi naisten ja tyttöjen seuraan tamperelaisessa kauppakeskuksessa vuodenvaihteen 2017–2018 tienoilla. Hän sai yhden naisen ja yhden tytön lähtemään mukaansa, mikä johti useisiin seksuaalirikoksiin. Turun hovioikeuden mukaan Tamim Najafi (s. 1999) tapasi ensimmäisen uhrin kauppakeskuksessa. Uhri oli parikymppinen vammainen nainen. He menivät kauppakeskuksessa tupakalle. Sen jälkeen he alkoivat tapailla, mikä johti pian sukupuoliyhteyteen. Najafin mukaan kyse oli vapaaehtoisesta seksistä, mutta uhri kertoi toista. Oikeuden mukaan Najafi käytti sekä naisen vammaisuutta että alkoholiongelmaa hyväkseen teoissaan. Nainen ei vammaisuutensa ja päihtymyksensä takia pystynyt ilmaisemaan tahtoaan. Lisäksi Najafi käytti väkivaltaa niin, että nainen ei pelkotilansa takia kyennyt vastustelemaan miestä. Rikokset tapahtuivat usealla eri tapaamiskerralla. Tuomion julkisesta osuudesta välittyy kuva siitä, että nainen ei ymmärtänyt "suhteen" luonnetta ja ajautui siksi tilanteisiin useita kertoja. Najafi kiisti rikoksen. Hänen mukaansa nainen halusi seksiä ja sitä, että häntä "läpsitään". Käytetty väkivalta oli kuitenkin oikeuden mukaan vakavampaa. Toinen uhri 14-vuotias Toinen Najafin uhreista oli 14-vuotias tyttö. Häneenkin Najafi tutustui kauppakeskuksessa, jossa tyttö vietti aikaa kaveriporukassaan. Tutustumisen jälkeen alkoi tapailu, joka päätyi sukupuoliyhteyksiin. Najafin mukaan he harrastivat seksiä yhteisymmärryksessä hänen asunnollaan. Hän myös väitti luulleensa tyttöä yli 20-vuotiaaksi. Oikeuden mukaan Najafi syyllistyi törkeään lapsen seksuaaliseen hyväksikäyttöön neljällä eri tekokerralla. Turun hovioikeus antoi tuomion asiassa 18. helmikuuta 2019. Se piti Pirkanmaan käräjäoikeuden tuomion olennaisilta osiltaan ennallaan. Najafi tuomittiin raiskauksesta, pahoinpitelystä ja törkeästä lapsen seksuaalisesta hyväksikäytöstä kolmen vuoden ja kahdeksan kuukauden vankeuteen. Hänet määrättiin maksamaan ensimmäiselle uhrilleen kärsimys- ja haittakorvauksia yhteensä 16 200 euroa. Toiselle uhrilleen hänen täytyy korvata 11 800 euroa.